title: Директива 2010/51/ЕС на Комисията от 11 август 2010 година за изменение на Директива 98/8/ЕО на Европейския парламент и на Съвета, изразяващо се във включването в приложение I към нея на веществото N,N-диетил-мета-толуамид в качеството на активно вещество  Текст от значение за ЕИП

text:
               12.8.2010

               BG

               Официален вестник на Европейския съюз

               L 211/14

         ДИРЕКТИВА 2010/51/ЕС НА КОМИСИЯТА
   от 11 август 2010 година
   за изменение на Директива 98/8/ЕО на Европейския парламент и на Съвета, изразяващо се във включването в приложение I към нея на веществото N,N-диетил-мета-толуамид в качеството на активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) се определя списък с активни вещества, подлежащи на оценка с оглед на възможното им включване в приложение I, IА или IБ към Директива 98/8/ЕО. Този списък включва веществото N,N-диетил-мета-толуамид (N,N-diethyl-meta-toluamide, наричано по-долу „веществото DEET“).

               (2)

               Съгласно Регламент (ЕО) № 1451/2007 на веществото DEET бе направена оценка в съответствие с член 11, параграф 2 от Директива 98/8/ЕО, с оглед на употребата му в продуктов тип 19 — репеленти и атрактанти, както тези продукти са дефинирани в приложение V към цитираната директива.

               (3)

               Швеция, която бе определена за докладваща държава-членка, представи на Комисията на 30 ноември 2007 г. доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше прегледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 Постоянният комитет по биоцидните продукти включи на 11 март 2010 г. констатациите от прегледа в своя оценителен доклад.

               (5)

               От направените проучвания става ясно, че биоцидните продукти, използвани като репеленти или атрактанти и съдържащи веществото DEET, биха могли да отговарят на изискванията, формулирани в член 5 от Директива 98/8/ЕО. Поради това е целесъобразно веществото DEET да бъде включено в списъка в приложение I към цитираната директива.

               (6)

               В светлината на констатациите в оценителния доклад е уместно при издаването на продуктови разрешения да се изисква прилагането на мерки за намаляване на риска по отношение на продукти, съдържащи веществото DEET и използвани като репеленти или атрактанти. Продуктите, предназначени за директно прилагане върху човешката кожа, следва да имат етикет с инструкции за употреба, включително относно количеството и честотата на прилагането, с оглед да се сведе до минимум основното по значение излагане на хора на въздействието на веществото DEET (primary exposure of humans). При оценката на рисковете за човешкото здраве, особено по отношение на децата, бяха установени поводи за загриженост. По тази причина, освен ако бъдат представени данни, доказващи, че при прилагане върху деца продуктът ще е в съответствие с изискванията в член 5 и приложение VI, съдържащите DEET продукти не следва да се прилагат върху деца на възраст под две години, а употребата на такива продукти върху деца на възраст от две до дванадесет години следва да бъде ограничена, освен когато е мотивирана от риск за човешкото здраве, например при поява на преносими от насекоми болести. Също така продуктите следва да съдържат възпиращи средства срещу поглъщане.

               (7)

               Важно е разпоредбите на настоящата директива да се прилагат едновременно във всички държави-членки, за да се осигури еднакво пазарно третиране на биоцидните продукти, съдържащи активното вещество DEET, както и да се улесни правилното функциониране на пазара на биоцидни продукти като цяло.

               (8)

               Преди включването на дадено активно вещество в списъка в приложение I следва да се осигури разумно голям период от време, за да се даде възможност на държавите-членки и на заинтересованите страни да се подготвят за произтичащите от това нови изисквания, а на кандидатите, подготвили документации, да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване на веществото.

               (9)

               След включването на веществото на държавите-членки следва да бъде предоставен разумно голям период от време за прилагане на член 16, параграф 3 от Директива 98/8/ЕО.

               (10)

               Поради това Директива 98/8/ЕО следва да бъде съответно изменена.

               (11)

               Мерките, предвидени в настоящата директива, са в съответствие със становището на Постоянния комитет по биоцидните продукти,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки трябва да приемат и да публикуват не по-късно от 31 юли 2011 г. съответните законови, подзаконови и административни разпоредби, необходими за спазването на настоящата директива.
   Датата на влизане в сила на тези разпоредби трябва да бъде 1 август 2012 г.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 11 август 2010 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се добавя следната позиция за веществото N,N-диетил-мета-толуамид:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3
                     (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този срок, който е определен с последното от решенията за включване, отнасящи се до неговите активни вещества)

                     Дата на изтичане на периода на включването

                     Продуктов тип

                     Специфични разпоредби (1)

                     „35

                     N,N-диетил-мета-толуамид

                     N,N-диетил-мета-толуамид
                     ЕС №: 205-149-7
                     CAS №: 134-62-3

                     970 g/kg

                     1 август 2012 г.

                     31 юли 2014 г.

                     31 юли 2022 г.

                     19

                     Държавите-членки трябва да осигурят поставянето на следните условия при издаването на разрешения:

                                 1.

                                 Основното по значение излагане на хора на въздействието на веществото (primary exposure) трябва да бъде сведено до минимум чрез предвиждане и прилагане на подходящи мерки за намаляване на риска, включително, когато това е уместно, инструкции за количеството и честотата на прилагане на продукта върху човешката кожа.

                                 2.

                                 В етикетите на продуктите, предназначени за прилагане върху човешка кожа, коса или облекло, трябва да бъде посочено, че продуктът е предназначен само за ограничена употреба върху деца на възраст между две и дванадесет години и че не е предназначен за употреба върху деца на възраст под две години, освен ако в заявката за разрешаване на продукт може да бъде доказано, че продуктът ще е в съответствие с изискванията в член 5 и приложение VI, без да са необходими такива мерки.

                                 3.

                                 Продуктите трябва да съдържат възпиращи средства срещу поглъщане.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 2004/71/ЕО на Комисията от 28 април 2004 година за изменение на Директива 91/414/ЕИО на Съвета за включване на активното вещество Pseudomonas chlororaphisТекст от значение за ЕИП.

text:
Важна правна забележка

|

32004L0071

Официален вестник n° L 127 , 29/04/2004 стр. 0104 - 0106 специално чешко издание глава 3 том 44 стр. 223  - 225 специално испанско издание глава 3 том 44 стр. 223  - 225 специално унгарско издание глава 3 том 44 стр. 223  - 225 специално литвийско издание глава 3 том 44 стр. 223  - 225 LV.ES глава 3 том 44 стр. 223  - 225 MT.ES глава 3 том 44 стр. 223  - 225 PL.ES глава 3 том 44 стр. 223  - 225 SK.ES глава 3 том 44 стр. 223  - 225 специално словенско издание глава 3 том 44 стр. 223  - 225

		20040428Директива 2004/71/ЕО на Комисиятаот 28 април 2004 годиназа изменение на Директива 91/414/ЕИО на Съвета за включване на активното вещество Pseudomonas chlororaphis(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) В съответствие с член 6, параграф 2 от Директива 91/414/ЕИО на 15 декември 1994 г. шведските власти са получили заявление от Bio Agri AB, наричан по-долу заявителя, за включването на активното вещество Pseudomonas chlororaphis в приложение I към директивата. Решение 97/248/ЕО [2] от 25 март 1997 г. потвърждава, че досието е "пълно", в смисъл че може да се счита за отговарящо, по принцип, на изискванията по отношение на данните и информацията, предвидени в приложения II и III към Директива 91/414/ЕИО.(2) Въздействието на това активно вещество върху здравето на хората и върху околната среда е оценено в съответствие с разпоредбите на член 6, параграфи 2 и 4 от Директива 91/414/ЕИО за видовете употреба, предложени от заявителя. На 7 април 1998 г. определената държава-членка докладчик представи на Комисията своя проектодоклад за оценка на веществото.(3) Проектодокладът за оценка беше прегледан от държавите-членки и от Комисията в рамките на Постоянния комитет по хранителната верига и здравето на животните. Прегледът е приключил на 30 март 2004 г. под формата на доклад за преглед на Комисията за Pseudomonas chlororaphis.(4) Също така досието и информацията от прегледа бяха предоставени на Научния комитет по растенията. Отправено бе искане до Комитета да даде своето становище по: а) нивата на остатъчни вещества в храните и храните за животни; б) експозицията на операторите; в) възможността по отношение на евентуален риск за хората да се приеме различен подход, който да включва резултатите от многократните дозирания в първичните данни; г) токсикологичната безопасност на антибиотичните метаболити на активното вещество; д) необходимостта да се следи здравето на работниците и е) потенциалната възможност Pseudomonas chlororaphis да причини инфекции при рани и други патогенни въздействия.В своето становище [3] Комитетът заключи, че: а) въпросът за остатъчните вещества е бил разгледан в достатъчна степен и няма причина за безпокойство; б) експозицията на операторите на формули, съдържащи Pseudomonas chlororaphis, е била разгледана в достатъчна степен; в) в конкретния случай на Pseudomonas chlororaphis и в светлината на резултатите от наличните изследвания не е необходимо да се предприема многократно дозиране, за да се направи оценка на риска; г) ще бъде необходимо да се извършат допълнителни изследвания, за да се направи по-пълна оценка за мутагенния потенциал на метаболита 2,3-дипокси-2,3-дидехидро-ризоксин (DDR). Въпреки това Комитетът счита, че потенциалният риск при експозиция на хората на въздействието на DDR, както и на други възможни антибиотични метаболити, е толкова малък, че дори при липсата на допълнителна информация, това не представлява основание за значително безпокойство за безопасността на потребителите и операторите; д) при първоначалната полева употреба на този агент като микробен пестицид следва да се направи изследване, базирано на медицински наблюдения на работниците; е) няма причина за безпокойство за безопасността за хората по отношение на инфектирането на рани.Препоръките на Научния комитет, както и допълнителната информация, предоставена от уведомителя, бяха взети под внимание при допълнителния преглед и в настоящата директива и в доклада за преглед, където се подчертава необходимостта от мониторинг на операторите и работниците, базиран на медицинско наблюдение за незабавно откриване на отрицателните въздействия, както и контролни изследвания за количествено определяне на замърсяването с DDR в условия на практическа употреба. Заключението от оценката в рамките на Постоянния комитет е, че при прилагане на подходящи мерки за намаляване на риска не съществува неприемлив риск за операторите.(5) Проведените различни проучвания показаха, че съдържащите Pseudomonas chlororaphis продукти за растителна защита като цяло могат да отговорят на изискванията, предвидени в член 5, параграф 1, букви а) и б) от Директива 91/414/ЕИО в светлината на член 5, параграф 3, по-специално по отношение на видовете употреба, проучени и подробно описани в доклада за преглед на Комисията. Следователно е уместно това активно вещество да бъде включено в приложение I, за да се гарантира, че разрешенията за продукти за растителна защита, които съдържат това вещество, могат да се предоставят във всички държави-членки в съответствие с разпоредбите на тази директива.(6) След включването на държавите-членки следва да бъде предоставен разумен срок за прилагането на разпоредбите на Директива 91/414/ЕИО по отношение на съдържащите Pseudomonas chlororaphis продукти за растителна защита, и по-специално за преразглеждането на съществуващите временни разрешения и най-късно до края на този срок за трансформиране на тези временни разрешения в окончателни разрешения или за тяхното изменение или оттегляне съгласно разпоредбите на Директива 91/414/ЕИО.(7) Следователно е уместно Директива 91/414/ЕИО да бъде съответно изменена.(8) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя съгласно приложението към настоящата директива.Член 21. Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 31 март 2005 г. Те незабавно съобщават на Комисията текста на тези разпоредби, както и таблица на съответствие между тези разпоредби и настоящата директива.Те прилагат тези разпоредби от 1 април 2005 г.2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 31. Държавите-членки преразглеждат разрешението за всеки продукт за растителна защита, който съдържа Pseudomonas chlororaphis, за да гарантират спазването на приложимите условия за тези активни вещества, определени в приложение I към Директива 91/414/ЕИО. Когато е уместно и най-късно до 31 март 2005 г., те изменят или оттеглят разрешения в съответствие с Директива 91/414/ЕИО.2. Всеки разрешен за употреба продукт за растителна защита, който съдържа Pseudomonas chlororaphis като единствено активно вещество или като едно от няколко активни вещества, всички от които са били включени в приложение I към Директива 91/414/ЕИО най-късно до 30 септември 2004 г., подлежи на преразглеждане от държавите-членки въз основа на досие, което отговаря на изискванията по приложение III към тази директива. В зависимост от тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като това бъде определено, държавите-членки:а) изменят или оттеглят разрешенията, ако е необходимо, най-късно до 31 март 2006 г., за продукти, съдържащи Pseudomonas chlororaphis като единствено активно вещество; илиб) за продукти, съдържащи Pseudomonas chlororaphis като едно от няколко активни вещества, изменят или оттеглят разрешенията, ако е необходимо, най-късно до 31 март 2006 г., или до датата, определена за това изменение или оттегляне в съответната директива или директиви, по силата на която/които съответното вещество е било добавено в приложение I към Директива 91/414/ЕИО, в зависимост от това коя от тези две дати настъпи по-късно.Член 4Настоящата директива влиза в сила на 1 октомври 2004 г.Член 5Адресати на настоящата директива са държавите-членки.Съставено в Брюксел на 28 април 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/20/ЕО на Комисията (ОВ L 70, 9.3.2004 г., стр. 32).[2] ОВ L 98, 15.4.1997 г., стр. 15.[3] Становище на Научния комитет по растенията по някои специфични въпроси, отправени от Европейската комисия относно оценката на Pseudomonas chlororaphis в контекста на Директива 91/414/ЕИО на Съвета scp/pseudom/002 — окончателнo, приетo на 20 декември 2001 г.--------------------------------------------------20040428ПРИЛОЖЕНИЕВ края на таблицата от приложение I се добавя следният ред.№ | Общоприето название, идентификационни номера | Название по номенклатурата на IUPAC | Чистота [1] | Влизане в сила | Изтичане на включването | Специални разпоредби |"90 | Pseudomonas chlororaphis Strain: MA 342 CIPAC № 574 | Не се прилага в случая | Количеството вторичен метаболит 2,3-дипокси-2,2-диде-хидро-ризоксин (DDR) във фермента на етапа на формулиране на препарата не трябва да надвишава LOQ (2 mg/l) | 1 октомври 2004 г. | 30 септември 2014 г. | Допуска се да бъдe разрешенa единствено употребата като фунгицид при торене на семена в затворени съоръжения за торене на семена. При предоставяне на разрешения следва да се отчитат заключенията на доклада за преглед за Pseudomonas chlororaphis, и по-специално допълнения I и II към него, както са финализирани на 30 март 2004 г. от Постоянния комитет по хранителната верига и здравето на животните. При тази обща оценка държавите-членки следва да обърнат специално внимание на сигурността на работещите с това вещество. Когато е уместно, следва да се приложат мерки за намаляване на риска. |[1] Допълнителните подробности относно идентичността и спецификацията на активното вещество са предоставени в доклада за преглед."--------------------------------------------------


title: Директива 1999/33/ЕО на Европейския Парламент и на Съвета от 10 май 1999 година за изменение на Директива 67/548/ЕИО на Съвета относно етикетирането на някои опасни вещества в Австрия и Швеция

text:
Важна правна забележка

|

31999L0033

Официален вестник n° L 199 , 30/07/1999 стр. 0057 - 0058 специално чешко издание глава 13 том 24 стр. 107  - 108 специално испанско издание глава 13 том 24 стр. 107  - 108 специално унгарско издание глава 13 том 24 стр. 107  - 108 специално литвийско издание глава 13 том 24 стр. 107  - 108 LV.ES глава 13 том 24 стр. 107  - 108 MT.ES глава 13 том 24 стр. 107  - 108 PL.ES глава 13 том 24 стр. 107  - 108 SK.ES глава 13 том 24 стр. 107  - 108 специално словенско издание глава 13 том 24 стр. 107  - 108

		19990510Директива 1999/33/ЕО на Европейския Парламент и на Съветаот 10 май 1999 годиназа изменение на Директива 67/548/ЕИО на Съвета относно етикетирането на някои опасни вещества в Австрия и ШвецияЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 251 от Договора [3],(1) като имат предвид, че член 30 от Директива 67/548/ЕИО на Съвета от 27 юни 1967 г. за сближаване на законовите, подзаконовите и административните разпоредби относно класификацията, опаковането и етикетирането на опасни вещества [4], предвижда държавите-членки да не могат да забраняват, ограничават и възпрепятстват предлагането на пазара на вещества, отговарящи на изискванията на тази директива;(2) като имат предвид, че член 23, параграф 2, буква в) от Директива 67/548/ЕИО изисква всяка опаковка на едно вещество да носи символи за опасност, както е определено в приложение II; като имат предвид, че член 23, параграф 2, буква д) от цитираната директива изисква всяка опаковка на едно вещество да показва специфични S-фрази (фрази за безопасност), относно безопасната употреба на веществото, и като имат предвид, че текстовото оформление на тези S-фрази е дадено в приложение IV към посочената директива;(3) като имат предвид, че член 69 от Акта за присъединяване от 1994 г. и приложение VIII към него предвиждат, че член 30 във връзка с член 23, параграф 2 от Директива 67/548/ЕИО не следва да се прилага за Австрия преди 1 януари 1999 г., и че Австрия може да изисква използването на етикети с допълнителни символи, които не са включени в приложение II, както и етикети с допълнителни S-фрази, които не са включени в приложение IV към цитираната директива по отношение на ответни мерки в случай на злополука, и че тези разпоредби следва да се преразгледат в съответствие с процедурите на ЕО преди 31 декември 1998 г.;(4) като имат предвид, че член 23, параграф 2, буква г) от Директива 67/548/ЕИО изисква всяка опаковка на едно вещество да показва специфични R-фрази (рискови фрази), които обозначават специалните рискове, произтичащи от опасностите, свързани с използването на веществото, и като имат предвид, че текстовото оформление на тези R-фрази е определено в приложение III към цитираната директива;(5) като имат предвид, че член 112 от Акта за присъединяване от 1994 г. и приложение XII към него, определят член 30 във връзка с член 23, параграф 2, буква г) от Директива 67/548/ЕИО да не се прилага за Швеция преди 1 януари 1999 г., и че Швеция може да изисква използването на допълнителните R-фрази "R-322" и "R-340", които не са включени в приложение III към цитираната директива, и че тези разпоредби следва да се преразгледат в съответствие с процедурите на Общността преди 31 декември 1998 г.;(6) като имат предвид, че Директива 1999/45/ЕО на Европейския парламент и на Съвета от 31 май 1999 г. за сближаване на законовите, подзаконовите и административните разпоредби на държавите-членки относно класификацията, опаковането и етикетирането на опасни препарати [5], предвижда някои специфични условия за прилагането на директивата по отношение на inter alia допълнителни символи, R-фрази и S-фрази за Австрия и Швеция, за да се вземе предвид нивото на техните стандарти за защитата на здравето и защитата на околната среда; като имат предвид, че тези специфични условия се ограничават до двегодишния период от 1 януари 1999 г. до 31 декември 2000 г.; като имат предвид, че през този период следва да се търси съгласуваност на условия за търговия на опасни вещества и препарати;(7) като имат предвид, че научно-техническият прогрес е предвидим в рамките на международните преговори по хармонизирането на класификацията на опасните вещества по отношение на "R-322", и като имат предвид, че в светлината на продължаващите международни преговори по етикетирането на опасни вещества, отчитайки прегледа на етикетирането, започнат от Комисията, експерти на държавите-членки се съгласиха да приемат задълбоченото ревизиране на действащото в момента законодателство на Общността по отношение на "R-340" като един важен приоритет;(8) като имат предвид, че законодателство на Общността ще трябва да се преразгледа в светлината на резултатите от преговорите относно международното хармонизиране на класификацията и етикетирането на опасни вещества, и като имат предвид, че може да се очаква тези резултати да доведат в това отношение до сближаването на стандартите в цялата общност;(9) като имат предвид, че Резолюцията на Съвета и на представителите на правителствата на държавите-членки, заседаващи в рамките на Съвета, от 3 декември 1990 г. относно предпазването и третирането и лечението на остри отравяния при човека [6] изисква уеднаквяване на процедурите за събиране на клинични токсикологични данни за всички центрове по отравяния в Общността, за да се улесни разработването на политика за превенцията на риска от интоксикация; като имат предвид, че за тази цел съответните компетентни власти в сътрудничество с Комисията следва да изградят между центровете по отравяния, или по целесъобразност, между други компетентни служби, система на Общността за информация и взаимодействие по наличието на антидоти;(10) като имат предвид, че символ, означаващ, че остатъците от някои опасни вещества следва да се събират отделно от други отпадъци, би могъл да намали потенциалното изхвърляне на опасни вещества в околната среда чрез подобряване на използването на специални системи за събиране на битови отпадъци; като имат предвид че, поради отсъствието на известни доказателства, все още се изисква известно време за обмисляне на необходимостта от такъв символ в рамките на Общността;(11) като имат предвид, че прегледът на законодателството на Общността относно опасни вещества по отношение на разпоредбите на Акта за присъединяване от 1994 г., отнасящи се за Австрия и Швеция, не можа да приключи до 31 декември 1998 г.;(12) като имат предвид, че разпоредбите от настоящата директива следва непрекъснато да се преразглеждат за съответствие с процедурите на Общността в рамките на определения период на освобождаване; като имат предвид, че без да се накърнява крайният резултат от този преглед, в края на този период acquis communautaire ще се прилага за Австрия и Швеция при същите условия, при които се прилага в другите държави-членки;(13) като имат предвид, че законодателството на Общността може да предвиди дерогации за ограничени периоди от време за някои държави-членки с оглед на специфичните им положения,ПРИЕХА НАСТОЯЩАТА ДИРЕКТИВА:Член 1Следните параграфи се добавят към член 23 от Директива 67/548/ЕИО:"5. Австрия може от 1 януари 1999 г. до 31 декември 2000 г. да изисква употребата на:- допълнителния символ "кошче за боклук, зачертано с кръст", отнасящ се за изхвърлянето на отпадъци, който не е включен в приложение II, и- допълнителната S-фраза "Съществува антидот, медицинският персонал да се свърже с Информационния център по отравяния", отнасяща се до мерки за противодействие в случай на злополука, която не е включена в приложение IV.6. Швеция може от 1 януари 1999 г. до 31 декември 2000 г. да изисква употребата на следните допълнителни R-фрази, които не са включени в приложение III:- "R-322" за вещества, имащи остри токсични въздействия, които не са обхванати от критериите за класификация в приложение VI (шведската категория "умерено вредно"), и- "R-340" за вещества, класифицирани като канцерогенни, категория 3, вместо R-фраза R40."Член 2Република Австрия и Кралство Швеция приемат и публикуват разпоредбите, необходими, за да се съобразят с настоящата директива преди 30 юли 2000 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Адресати на настоящата директива са държавите-членки.Съставено в Брюксел на 10 май 1999 година.За Европейския парламентПредседателJ. M. Gil-roblesЗа СъветаПредседателH. Eichel[1] ОВ C 374, 3.12.1998 г., стр. 15.[2] ОВ C 40, 15.2.1999 г., стр. 43.[3] Становище на Европейския парламент от 16 декември 1998 г. (ОВ C 98, 9.4.1999 г., стр. 151), Обща позиция на Съвета от 8 февруари 1999 г. (ОВ C 58, 1.3.1999 г., стр. 26) и Решение на Европейския парламент от 10 март 1999 г. (ОВ C 175, 21.6.1999 г.). Решение на Съвета от 29 април 1999 г.[4] ОВ 196, 16.8.1967 г., стр. 1. Директива, последно изменена с Директива 98/98/ЕО на Комисията (ОВ L 355, 30.12.1998 г., стр. 1).[5] ОВ L 200, 30.7.1999 г., стр. 1.[6] ОВ C 329, 31.12.1990 г., стр. 6.--------------------------------------------------


title: Директива 2013/7/ЕС на Комисията от 21 февруари 2013 година за изменение на Директива 98/8/ЕО на Европейския парламент и на Съвета с цел включване на алкил (C 12-16 ) диметилбензил амониев хлорид като активно вещество в приложение I към нея  текст от значение за ЕИП

text:
               22.2.2013

               BG

               Официален вестник на Европейския съюз

               L 49/66

         ДИРЕКТИВА 2013/7/ЕС НА КОМИСИЯТА
   от 21 февруари 2013 година
   за изменение на Директива 98/8/ЕО на Европейския парламент и на Съвета с цел включване на алкил (C12-16) диметилбензил амониев хлорид като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва четвъртични амониеви съединения, бензил-C12-16-алкилдиметил, хлориди, което е синоним на алкил (C12-16) диметилбензил амониев хлорид.

               (2)

               Съгласно Регламент (ЕО) № 1451/2007 на веществото алкил (C12-16) диметилбензил амониев хлорид бе подложено на оценка в съответствие с член 11, параграф 2 от Директива 98/8/ЕО с оглед на употребата му в продуктов тип 8 — консерванти за дърво, определен в приложение V към посочената директива.

               (3)

               Италия бе определена за докладваща държава членка и на 14 август 2007 г. представи на Комисията доклада на компетентния орган, заедно с препоръка, в съответствие с член 10, параграфи 5 и 7 от Регламент (ЕО) № 2032/2003 на Комисията от 4 ноември 2003 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди, и за изменение на Регламент (ЕО) № 1896/2000 (3).

               (4)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в доклад за оценка по време на заседанието на Постоянния комитет по биоцидите на 21 септември 2012 г.

               (5)

               От направените оценки изглежда, че може да се очаква съдържащите алкил (C12-16) диметилбензил амониев хлорид биоциди, използвани като консерванти за дърво, да съответстват на изискванията по член 5 от Директива 98/8/ЕО. Поради това е целесъобразно веществото алкил (C12-16) диметилбензил амониев хлорид да се включи за употреба в продуктов тип 8 в приложение I към посочената директива.

               (6)

               Оценката на равнище ЕС не включва всички потенциални видове употреба и сценарии на излагане на въздействието на продукта. Например, не са оценени употребата от непрофесионалисти и излагането на храни и фуражи. Поради това е целесъобразно държавите членки да направят оценка на видовете употреба или на сценариите на излагане на въздействието на продукта, както и на рисковете за компонентите на околната среда и за населението, които не са били разгледани по представителен начин в оценката на риска, направена на равнище ЕС, и при издаването на разрешения за продукти да се уверят, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на установените рискове за здравето на човека е уместно да се изисква да се установят процедури за безопасна работа, продуктите да се използват с подходящи лични предпазни средства и да не се прилагат за дърво, с което могат да влязат в пряк контакт деца, освен ако в заявлението за разрешение на продукта може да се докаже, че рисковете могат да се намалят до приемливо равнище.

               (8)

               С оглед на установените рискове за околната среда е целесъобразно да се изисква промишлената или професионалната употреба да се извършва в затворено помещение или върху непропусклива твърда основа със защитен насип, прясно обработеният дървен материал да се съхранява след обработването си върху непропусклива твърда основа, за да се предотвратят преки изпускания в почвата или във водите, и всички изпуснати количества при прилагането на продукти, които се използват като консерванти за дърво и съдържат алкил (C12-16) диметилбензил амониев хлорид, да се събират за повторна употреба или да се обезвреждат.

               (9)

               Бяха установени неприемливи рискове за околната среда в случаите, когато дърво, обработено с алкил (C12-16) диметилбензил амониев хлорид, е непрекъснато изложено на атмосферни влияния или на често намокряне (клас на употреба 3 съгласно определението на ОИСР (4)), се използва за външни конструкции, разположени в близост до или над вода (сценарият „мост“ в клас на употреба 3 съгласно определението на ОИСР (5)), или е в контакт с прясна вода (клас на употреба 4б съгласно определението на ОИСР (6)). Следователно е целесъобразно да се изисква да не се разрешава употреба на продуктите за обработването на дърво, предназначено за посочените видове употреба, освен ако се представят данни, доказващи, че продуктът ще отговаря едновременно на изискванията на член 5 от Директива 98/8/ЕО и на приложение VI към същата директива, за което при необходимост се прилагат подходящи мерки за намаляване на риска.

               (10)

               Разпоредбите на настоящата директива следва да се приложат едновременно във всички държави членки с цел да се осигури еднаквото третиране на пазара на Съюза на биоцидите от продуктов тип 8, съдържащи активното вещество алкил (C12-16) диметилбензил амониев хлорид, както и да се улесни правилното функциониране на пазара на биоциди като цяло.

               (11)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (12)

               След включването на веществото на държавите членки следва да бъде предоставен подходящ период от време за прилагане на член 16, параграф 3 от Директива 98/8/ЕО.

               (13)

               Поради това Директива 98/8/ЕО следва да бъде съответно изменена.

               (14)

               Съгласно Съвместната политическа декларация от 28 септември 2011 г. на държавите членки и на Комисията относно обяснителните документи (7) държавите членки са поели ангажимент в обосновани случаи да прилагат към съобщението за своите мерки за транспониране един или повече документи, обясняващи връзката между елементите на дадена директива и съответстващите им части от националните инструменти за транспониране.

               (15)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват най-късно до 31 януари 2014 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 февруари 2015 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 21 февруари 2013 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  ОВ L 307, 24.11.2003 г., стр. 1.

      (4)  OECD series on emission scenario documents, Number 2, Emission Scenario Document for Wood Preservatives (Серия документи на ОИСР относно сценарии за емисии, номер 2, Документ за сценарии за емисии на консерванти за дърво), част 2, стр. 64.

      (5)  Пак там.

      (6)  Пак там.

      (7)  ОВ C 369, 17.12.2011 г., стр. 14.

      ПРИЛОЖЕНИЕ
      В приложение I към Директива 98/8/ЕО се добавя следното:

                     №

                     Общоприето наименование

                     Наименование по IUPAC
                     Идентификационни номера

                     Минимална степен на чистота на активното вещество (1)

                     Дата на включването

                     Краен срок за привеждане в съответствие с член 16, параграф 3, освен ако е приложимо някое от изключенията, посочени в бележката под линия към това заглавие (2)

                     Срок на изтичане на включването

                     Продуктов тип

                     Специфични разпоредби (3)

                     „64

                     Алкил (C12-16) диметилбензил амониев хлорид;
                     C12-16 ADBAC

                     Наименование по IUPAC: не се прилага
                     ЕО №: 270-325-2
                     CAS №: 68424-85-1

                     Тегло в сухо състояние: 940 g/kg

                     1 февруари 2015 г.

                     31 януари 2017 г.

                     31 януари 2025 г.

                     8

                     Оценката на риска, направена на равнище ЕС, не включва всички потенциални видове употреба и сценарии на излагане на въздействието на продукта. Някои видове употреба на активното вещество и сценарии на излагане на въздействието му, като например употребата от непрофесионалисти и излагането посредством храна или фуражи, са били изключени. При оценяването на заявлението за издаване на разрешение за продукт в съответствие с член 5 и приложение VI държавите членки оценяват, когато това е уместно за съответния продукт, видовете употреба или сценариите на излагане на въздействието му, както и рисковете за населението и за компонентите на околната среда, които не са били разгледани по представителен начин в оценката на риска, направена на равнището на Съюза.
                     Държавите членки гарантират, че при издаването на разрешения се спазват следните условия:

                                 1)

                                 За промишлена или професионална употреба са установени процедури за безопасна работа и продуктите се използват с подходящи лични предпазни средства, освен ако в заявлението за разрешение на продукта може да се докаже, че рисковете могат да се намалят до приемливо равнище по други начини.

                                 2)

                                 Продуктите не се използват за обработване на дърво, с което могат да влязат в пряк контакт деца, освен ако в заявлението за разрешение на продукта може да се докаже, че рисковете могат се намалят до приемливо равнище.

                                 3)

                                 На етикетите и, когато има такива, на информационните листове за безопасност на разрешените продукти е посочено, че промишлената или професионалната употреба се извършва в затворено помещение или върху непропусклива твърда основа със защитен насип, че прясно обработеният дървен материал се съхранява след обработването си върху непропусклива твърда основа, за да се предотвратят преки изпускания в почвата или във водите, и всички изпуснати количества при прилагането на продукта се събират за повторна употреба или обезвреждане.

                                 4)

                                 Не се издават разрешения за ползване на продукти за обработване на дърво, което ще бъде в контакт с прясна вода, която ще се използвавъв външни конструкции, намиращи се в близост до или над вода, непрекъснато изложено на атмосферни влияния или на често намокряне, освен ако са представени данни, доказващи, че продуктът отговаря на изискванията на член 5 и приложение VI чрез прилагането при необходимост на подходящи мерки за намаляване на риска.“

         (1)  Посочената в тази колона чистота беше минималната степен на чистота на активното вещество, използвано за оценката, извършена в съответствие с член 11. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото вещество.

         (2)  За продукт, съдържащ повече от едно активно вещество, попадащо в обхвата на член 16, параграф 2, крайният срок за привеждане в съответствие с член 16, параграф 3 е този, валиден за последното от неговите активни вещества, което трябва да бъде включено в настоящото приложение. За продукти, за които първото разрешение е предоставено по-късно от 120 дни преди крайния срок за привеждане в съответствие с член 16, параграф 3 и е подадено комплектно искане за взаимно признаване съгласно член 4, параграф 1 в срок от 60 дни от издаването на първото разрешение, крайният срок за привеждане в съответствие с член 16, параграф 3 във връзка с това искане се удължава до 120 дни след датата на получаване на комплектното искане за взаимно признаване. За продукти, за които дадена държава членка предложи отклонение от взаимното признаване съгласно член 4, параграф 4, крайният срок за привеждане в съответствие с член 16, параграф 3 се удължава до тридесет дни след датата на приемането на решението на Комисията в съответствие с член 4, параграф 4, втора алинея.

         (3)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm.


title: Директива 96/99/EO на Съвета от 30 декември 1996 година за изменение на Директива 92/12/ЕИО относно общия режим за продукти, подлежащи на облагане с акциз, и държането, движението и мониторинга на такива продукти

text:
Важна правна забележка

|

31996L0099

Официален вестник n° L 008 , 11/01/1997 стр. 0012 - 0013 специално чешко издание глава 09 том 01 стр. 307  - 308 специално испанско издание глава 09 том 01 стр. 307  - 308 специално унгарско издание глава 09 том 01 стр. 307  - 308 специално литвийско издание глава 09 том 01 стр. 307  - 308 LV.ES глава 09 том 01 стр. 307  - 308 MT.ES глава 09 том 01 стр. 307  - 308 PL.ES глава 09 том 01 стр. 307  - 308 SK.ES глава 09 том 01 стр. 307  - 308 специално словенско издание глава 09 том 01 стр. 307  - 308

		19961230Директива 96/99/EO на Съветаот 30 декември 1996 годиназа изменение на Директива 92/12/ЕИО относно общия режим за продукти, подлежащи на облагане с акциз, и държането, движението и мониторинга на такива продуктиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 99 от него,като взе предвид предложението на Комисията,като взе предвид становището на Европейския парламент [1],като има предвид, че Икономическият и социален комитет, консултиран по предложение на Комисията, не представи становище в сроковете, определени от Съвета, съгласно член 198 от Договора; като има предвид, че е целесъобразно да не се обръща внимание на факта, че гореспоменатият комитет не е представил становище;като има предвид, че Директива 92/12/ЕИО [2] определя общия режим за държането, движението и мониторинга на такива акцизни стоки;като има предвид, че член 26 от посочената директива предвижда дерогация, въз основа на която на Дания се разрешава да начислява акциз върху спиртните напитки и тютюневите изделия, надхвърлящи определени количества при внасяне на територията на страната от физически лица, които ги внасят за собствено ползване;като има предвид, че Актът за присъединяване от 1994 г. предвижда също, чрез позоваване на член 26 от Директива 92/12/ЕИО, че Швеция и Финландия могат да начисляват акциз върху по-разширен списък от спиртни напитки и тютюневи изделия при същите условия;като има предвид, че така предвидените дерогации са предоставени поради факта, че в Европа без граници, където размерът на акциза варира значително, внезапната пълна отмяна на акцизните ограничения би довела до неприемливи отклонения на търговията и приходите, както и до нарушаване на конкуренцията в съответните държави-членки, където по традиция се начислява висок размер на акциза върху гореспоменатите продукти както поради факта, че те представляват важен източник на приход, така също и от здравни и социални съображения;като има предвид, че дерогациите са предоставени до 31 декември 1996 г. и подлежат на механизъм за оценка, подобен на този, предвиден в член 281 от Директива 77/388/ЕИО [3];като има предвид обаче, че считано от 31 декември 1996 г. минималният размер на акциза, начисляван в Общността, ще бъде по-нисък, отколкото се е очаквало към момента на предоставянето на дерогациите, така че тяхното премахване на тази дата ще създаде по-големи проблеми, отколкото се е предвиждало първоначално;като има предвид следователно, че е целесъобразно Дания, Финландия и Швеция да получат повече време за приспособяване чрез удължаване на срока, предвиден в член 26 от Директива 92/12/ЕИО;като има предвид обаче, че разпоредбите на член 26 представляват дерогация от един основополагащ принцип на вътрешния пазар, а именно правото на гражданите да транспортират стоките, закупени за собствени нужди, на цялата територия на Общността, без да възниква задължение за заплащане на нов акциз, затова е необходимо нейното въздействие да бъде максимално ограничено;като има предвид, че следователно е целесъобразно в случая с Дания и Финландия да се регламентира от една страна постепенно либерализиране на количествените ограничения, които могат да бъдат наложени преди окончателното им премахване на 31 декември 2003 г. и от друга страна, намаляване от 36 на 24 часа на срока, в който се изисква минимален престой извън територията на съответната държава-членка, преди гражданите да могат да се възползват от освобождаването;като има предвид, че съответните държави-членки могат да вземат решение относно точните подробности на процеса на либерализация с оглед на всички действащи фактори;като има предвид обаче, че процесът трябва да подлежи на контрол не по-късно от 30 юни 2000 г.;като има предвид, че в случая с Швеция е целесъобразно да се даде право на продължаване действието на съществуващите ограничения до 30 юни 2000 г., което да подлежи на механизъм за оценка, подобен на предвидения в член 281 от Директива 77/388/ЕИО;като има предвид, че съгласно член 1, параграф 2 от Регламент (EИО) № 3925/91 на Съвета от 19 декември 1991 г. относно премахването на контрола и формалностите по отношение на ръчния багаж на лицата, които пътуват със самолет или с плавателен съд в границите на Общността [4] изпълнението му не накърнява проверките, свързани със забраните и ограниченията, наложени от държавите-членки, при условие че съответстват на трите Договора за създаване на Европейските общности; като има предвид, че в този контекст проверките, необходими за прилагането на количествените ограничения, предвидени в член 26 от Директива 92/12/ЕИО, трябва да се считат за такъв контрол и като такива да съответстват на законодотелството на Общността,ПРИЕ НАСТОЯЩАТА ДИРЕКТИВА:Член 1Член 26 от Директива 92/12/ЕИО се заменя със следния текст:"Член 261. Без да се засягат разпоредбите на член 8, на Дания и Финландия се разрешава да прилагат до 31 декември 2003 г. специфичните мерки, предвидени във втората и третата алинея, по отношение на определени спиртни напитки и тютюневи изделия, внесени на тяхна територия от физически лица за собствени нужди.Считано от 1 януари 1997 г., Дания и Финландия имат право да продължат да прилагат същите ограничения върху количеството стоки, които могат да бъдат внасяни на тяхна територия, без задължение за заплащане на допълнителен акциз, какъвто са начислявали на 31 декември 1996 г. Тези държави-членки постепенно ще премахват горните ограничения.В случаите когато такива стоки се внасят от лица с адресна регистрация на територията на Дания и Финландия, тези държави-членки имат право да ограничат влизането в страната без заплащане на допълнителен акциз на лицата, които са отсъствали от територията на съответната страна за период от повече от 24 часа.2. Комисията се отчита на Европейския парламент и Съвета относно действията по параграф 1 преди 30 юни 2000 г.3. Без да засягат разпоредбите на член 8, и при механизъм за оценка, подобен на предвидения в член 281 от Директива 77/388/ЕИО, Швеция има право през периода от 1 януари 1997 г. до 30 юни 2000 г. да продължи да прилага същите ограничения, прилагани на 31 декември 1996 г. върху количеството спиртни напитки и тютюневи изделия, които могат да бъдат внасяни на нейна територия без задължение за заплащане на допълнителен акциз от физически лица за собствени нужди.4. Дания, Финландия и Швеция имат право да начисляват акциз и да извършват необходимите проверки по отношение на продуктите, предмет на настоящия член."Член 21. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 1 януари 1997 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки уведомяват Комисията за текстовете на разпоредбите от националното законодателство, които те приемат в областта, уредена с настоящата директива.Член 3Настоящата директива влиза в сила на 1 януари 1997 г.Член 4Адресати на настоящата директива са държавите-членки.Съставено в Брюксел на 30 декември 1996 година.За СъветаПредседателS. Barrett[1] Становище от 13 декември 1996 г. (все още непубликувано в Официален вестник).[2] ОВ L 76, 23.3.1992 г., стр. 1. Директива, последно изменена с Директива 94/74/EO (ОВ L 365, 31.12.1994 г., стр. 46).[3] ОВ L 145, 13.6.1977 г., стр. 1. Директива, последно изменена с Директива 95/7/EO (ОВ L 102, 9.5.1995 г., стр. 18).[4] ОВ L 374, 31.12.1991 г., стр. 4.--------------------------------------------------


title: Директива 2013/3/ЕС на Комисията от 14 февруари 2013 година за изменение на Директива 98/8/ЕО на Европейския парламент и на Съвета с цел включване на активното вещество тиаметоксам от приложение I към нея и в продуктов тип 18  текст от значение за ЕИП

text:
               15.2.2013

               BG

               Официален вестник на Европейския съюз

               L 44/6

         ДИРЕКТИВА 2013/3/ЕС НА КОМИСИЯТА
   от 14 февруари 2013 година
   за изменение на Директива 98/8/ЕО на Европейския парламент и на Съвета с цел включване на активното вещество тиаметоксам от приложение I към нея и в продуктов тип 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 година относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 година относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва тиаметоксам.

               (2)

               С Директива 2008/77/ЕО на Комисията от 25 юли 2008 г. за изменение на Директива 98/8/ЕО на Европейския парламент и на Съвета за включване в приложение I към нея на тиаметоксам като активно вещество (3) тиаметоксам бе включен като активно вещество в приложение I към Директива 98/8/ЕО за употреба в продуктов тип 8, консерванти за дърво, съгласно определението в приложение V към Директива 98/8/ЕО.

               (3)

               Съгласно Регламент (ЕО) № 1451/2007 бе направена оценка на веществото тиаметоксам в съответствие с член 11, параграф 2 от Директива 98/8/ЕО за употреба в продуктов тип 18, инсектициди, акарициди и продукти за борба срещу други артроподи, както е определено в приложение V към същата директива.

               (4)

               Испания беше определена за докладваща държава членка и на 2 март 2009 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (5)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в доклад за оценка по време на заседанието на Постоянния комитет по биоцидите на 21 септември 2012 г.

               (6)

               От направените оценки изглежда, че може да се очаква биоцидите, използвани като инсектициди, акарициди и продукти за борба срещу други артроподи и съдържащи тиаметоксам, да отговарят на изискванията на член 5 от Директива 98/8/ЕО. Затова е целесъобразно веществото тиаметоксам от приложение I към посочената директива да бъде включено и в продуктов тип 18.

               (7)

               Оценката на равнището на Съюза не включва всички потенциални видове употреба. Например, нито употребата на открито, нито употребата му от непрофесионалисти са били подложени на оценка. Ето защо е целесъобразно държавите членки да оценят тези видове употреба или възможностите за излагане на въздействие, както и рисковете за населението и за компонентите на околната среда, които не са били разгледани по представителен начин в оценката на риска, направена на равнището на Съюза, и при издаването на разрешения за продукти да гарантират, че са предприети подходящи мерки или са наложени специални условия, за да се намалят установените рискове до приемливи равнища.

               (8)

               Предвид неприемливите рискове, установени за професионалните потребители при сценарий на нанасяне с четка, е целесъобразно да се изиска продуктите да не получават разрешение за подобна употреба, освен ако не бъдат представени данни, които доказват, че продуктът отговаря на изискванията на член 5 и приложение VI към Директива 98/8/ЕО, при необходимост чрез прилагане на подходящи мерки за намаляване на риска.

               (9)

               Предвид установените рискове за водната и земната екосистема при емисии на продукти през инсталации за обработка на отпадни води или директно в повърхностни води е целесъобразно да се постави изискване за забрана на употребата им, освен ако не са представени данни, които доказват, че те отговарят на изискванията на член 5 и приложение VI от Директива 98/8/ЕО, като при необходимост чрез прилагане на подходящи мерки за намаляване на риска.

               (10)

               Предвид рисковете, установени в няколко сценария на ползване без лични предпазни средства, е уместно да се изисква продуктите, предназначени за професионална употреба, да се използват с такова оборудване, освен ако не бъде доказано в заявлението за получаване на разрешение за продукта, че рисковете за професионалните потребители могат да бъдат сведени до приемливо равнище по друг начин.

               (11)

               Предвид установената в оценката възможност за непряко излагане на човека чрез консумация на храна е целесъобразно да се изисква, когато се налага, проверка на необходимостта да се формулират нови или да се изменят съществуващите максимално допустими количества остатъчни вещества съгласно Регламент (ЕО) № 470/2009 на Европейския парламент и на Съвета от 6 май 2009 година относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (4) или съгласно Регламент (ЕО) № 396/2005 на Европейския парламент и на Съвета от 23 февруари 2005 година относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (5). Следва да се приемат мерки, които осигуряват непревишаване на приложимите норми за максимално допустими количества остатъчни вещества.

               (12)

               Предвид установените рискове за околната среда е целесъобразно да се изисква разрешенията да са предмет на подходящи мерки за намаляване на риска с цел защита на медоносните пчели.

               (13)

               Разпоредбите на настоящата директива следва да се прилагат едновременно във всички държави членки с цел да се осигури еднакво третиране на пазара на Съюза на биоциди, съдържащи активното вещество тиаметоксам, както и да се улесни правилното функциониране на пазара на биоциди като цяло.

               (14)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (15)

               След включването на веществото на държавите членки следва да бъде предоставен подходящ период от време за прилагане на член 16, параграф 3 от Директива 98/8/ЕО.

               (16)

               Поради това Директива 98/8/ЕО следва да бъде съответно изменена.

               (17)

               Съгласно Съвместната политическа декларация от 28 септември 2011 г. на държавите членки и на Комисията относно обяснителните документи (6) държавите членки са поели ангажимент в обосновани случаи да прилагат към съобщението за своите мерки за транспониране един или повече документи, обясняващи връзката между елементите на дадена директива и съответстващите им части от националните инструменти за транспониране.

               (18)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват най-късно до 31 януари 2014 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 февруари 2015 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 14 февруари 2013 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  ОВ L 198, 26.7.2008 г., стр. 41.

      (4)  ОВ L 152, 16.6.2009 г., стр. 11.

      (5)  ОВ L 70, 16.3.2005 г., стр. 1.

      (6)  ОВ C 369, 17.12.2011 г., стр. 14.

      ПРИЛОЖЕНИЕ
      В приложение I към Директива 98/8/ЕО се добавя под № 14 следният текст:

                     №

                     Общоприето наименование

                     Наименование по IUPAC
                     Идентификационни номера

                     Минимална степен на чистота на активното вещество (1)

                     Дата на включването

                     Краен срок за привеждане в съответствие с член 16, параграф 3, освен ако е приложимо някое от изключенията, посочени в бележката под линия към това заглавие (2)

                     Срок на изтичане на включването

                     Продуктов тип

                     Специфични разпоредби (3)

                     „980 g/kg

                     1 февруари 2015 г.

                     31 януари 2017 г.

                     31 януари 2025 г.

                     18

                     Оценката на риска, направена на равнището на Съюза, не включва всички потенциални видове употреба; някои употреби, като например използването на открито и употребата му от непрофесионалисти са били изключени. Съгласно член 5 и приложение VI при оценката на заявление за издаване на разрешение за продукт държавите членки оценяват, когато това е подходящо за съответния продукт, видовете употреба или сценарии на излагане на въздействие и рисковете за населението и за компонентите от околната среда, които не са били разгледани по представителен начин в оценката на рисковете, направена на равнището на Съюза.
                     На продуктите не се издават разрешения за нанасяне с четка, освен ако не бъдат представени данни, които доказват, че продуктът отговаря на изискванията на член 5 и приложение VI, при необходимост чрез прилагане на подходящи мерки за намаляване на риска.
                     За съдържащи тиаметоксам продукти, които могат да доведат до наличие на остатъчни вещества в храните или във фуражите, държавите членки проверяват необходимостта от установяване на нови или изменение на съществуващите максимално допустими количества остатъчни вещества (МДКОВ) в съответствие с Регламент (ЕО) № 470/2009 или Регламент (ЕО) № 396/2005 и вземат всички подходящи мерки за намаляване на риска, осигуряващи непревишаване на действащите норми за МДКОВ.
                     Не се разрешава употребата на продукти, предизвикващи определено ниво на емисии през инсталации за обработка на отпадни води или директно в повърхностни води, които не могат да бъдат предотвратени, освен ако не са представени данни, показващи, че продуктът ще отговори на изискванията на член 5 и приложение VI, като при необходимост чрез прилагане на подходящи мерки за намаляване на риска.
                     Държавите членки гарантират, че при издаването на разрешителни се спазват следните условия:

                                 1)

                                 Продуктите, предназначени за професионална употреба, се използват с подходящи лични предпазни средства, освен ако в заявлението за разрешение за ползване на продукта може да се докаже, че рисковете за професионалните ползватели могат да бъдат сведени до приемливо равнище по други начини.

                                 2)

                                 Когато е уместно, се вземат мерки за защита на медоносните пчели.“

         (1)  Посочената в тази колона чистота беше минималната степен на чистота на активното вещество, използвано за оценката, извършена в съответствие с член 11. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото вещество.

         (2)  За продукт, съдържащ повече от едно активно вещество, попадащо в обхвата на член 16, параграф 2, крайният срок за привеждане в съответствие с член 16, параграф 3 е този, валиден за последното от неговите активни вещества, което трябва да бъде включено в настоящото приложение. За продукти, за които първото разрешение е предоставено по-късно от 120 дни преди крайния срок за привеждане в съответствие с член 16, параграф 3 и е подадено комплектно искане за взаимно признаване съгласно член 4, параграф 1 в срок от 60 дни от издаването на първото разрешение, крайният срок за привеждане в съответствие с член 16, параграф 3 във връзка с това искане се удължава до 120 дни след датата на получаване на комплектното искане за взаимно признаване. За продукти, за които дадена държава членка предложи отклонение от взаимното признаване съгласно член 4, параграф 4, крайният срок за привеждане в съответствие с член 16, параграф 3 се удължава до тридесет дни след датата на приемането на решението на Комисията в съответствие с член 4, параграф 4, втора алинея.

         (3)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm


title: Директива 2011/67/ЕС на Комисията от 1 юли 2011 година за изменение на Директива 98/8/ЕО на Европейския парламент и на Съвета с цел включване на абамектин като активно вещество в приложение I към нея  Текст от значение за ЕИП

text:
               2.7.2011

               BG

               Официален вестник на Европейския съюз

               L 175/13

         ДИРЕКТИВА 2011/67/ЕС НА КОМИСИЯТА
   от 1 юли 2011 година
   за изменение на Директива 98/8/ЕО на Европейския парламент и на Съвета с цел включване на абамектин като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва абамектин.

               (2)

               Съгласно Регламент (ЕО) № 1451/2007 беше направена оценка на абамектин в съответствие с член 11, параграф 2 от Директива 98/8/ЕО за употреба в продуктов тип 18, инсектициди, акарициди и продукти за борба срещу други артроподи, определен в приложение V към посочената директива.

               (3)

               За докладваща държава-членка бе определена Нидерландия и в съответствие с член 14, параграфи 4 и 6 от Регламент (ЕО) № 1451/2007 на 19 юни 2009 г. тя представи на Комисията доклада на компетентния орган, придружен от препоръка.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 на заседанието на Постоянния комитет по биоцидите на 18 февруари 2011 г. констатациите от прегледа бяха включени в доклад за оценка.

               (5)

               От направените оценки изглежда, че може да се очаква биоцидите, използвани като инсектициди, акарициди и продукти за борба срещу други артроподи и съдържащи абамектин, да отговарят на изискванията на член 5 от Директива 98/8/ЕО. Поради това е целесъобразно абамектин да бъде включен в приложение I към посочената директива.

               (6)

               Оценката на равнището на Съюза не включва всички потенциални видове употреба. Ето защо е целесъобразно държавите-членки да оценят видовете употреба или възможностите за излагане на въздействие, както и рисковете за човешките популации и за компонентите на околната среда, които не са били разгледани по представителен начин в оценката на риска, направена на равнището на Съюза, и при издаването на разрешения за продукти да гарантират, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на установените рискове за седимента, когато продуктите се използват при определена норма на приложение и се изпускат в пречиствателна станция за отпадъчни води, е целесъобразно да се изисква продуктите да се разрешават за такива видове употреба, само ако се представят данни, доказващи, че продуктът ще отговаря едновременно на изискванията на член 5 от Директива 98/8/ЕО и на приложение VI към същата директива, за което при необходимост се прилагат подходящи мерки за намаляване на риска.

               (8)

               С оглед на констатациите от доклада за оценка е целесъобразно да се изисква при издаването на разрешения за продукти да се прилагат мерки за намаляване на риска. По-специално, с оглед на възможните рискове за кърмачетата и децата, следва да се вземат подходящи мерки за намаляване на риска, за да се сведе до минимум потенциалното излагане на въздействие на кърмачетата и децата.

               (9)

               Важно е разпоредбите на настоящата директива да се прилагат едновременно във всички държави-членки с цел да се осигури еднакво третиране на пазара на биоцидите, съдържащи активното вещество абамектин, както и да се улесни правилното функциониране на пазара на биоциди като цяло.

               (10)

               Следва да се предвиди разумен период от време, преди дадено активно вещество да бъде включено в приложение I към Директива 98/8/ЕО, за да се даде възможност на държавите-членки и на заинтересованите страни да се подготвят за произтичащите от това нови изисквания, а на кандидатите, подготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (11)

               След включването на веществото на държавите-членки следва да се предостави разумен срок за прилагане на член 16, параграф 3 от Директива 98/8/ЕО.

               (12)

               Поради това Директива 98/8/ЕО следва да бъде съответно изменена.

               (13)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 30 юни 2012 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 юли 2013 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 1 юли 2011 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стp. 1.

      (2)  ОВ L 325, 11.12.2007 г., стp. 3.

      ПРИЛОЖЕНИЕ
      В приложение I към Директива 98/8/ЕО се добавя следното:

                     №

                     Общоприето наименование

                     Наименование по IUРАС
                     Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до неговите активни вещества)

                     Срок на изтичане на включването

                     Продуктов тип

                     Специфични разпоредби (1)

                     „43

                     Абамектин

                     Абамектин е смес от авермектин B1a и авермектин B1b

                                    Абамектин:

                                             Наименование по IUPAC: няма

                                             ЕО №: няма

                                             CAS №: 71751-41-2

                                    Авермектин B1a:

                                             Наименование по IUPAC: (10E,14E,16E,22Z)-(1R,4S,5'S,6S,6'R,8R,12S,13S,20R,21R,24S)-6'-[(S)-сек-бутил]-21,24-дихидрокси-5',11,13,22-тетраметил-2-оксo-3,7,19-триоксатетрацикло[15.6.1.14,8.020,24]пентакоса-10,14,16,22-тетраен-6-спиро-2'-(5',6'-дихидро-2'H-пиран)-12-ил 2,6-дидеокси-4-O-(2,6-дидеокси-3-O-метил-α-L-арабино-хексопиранозил)-3-O-метил-α-L-арабинохексопиранозид

                                             ЕО №: 265-610-3

                                             CAS №: 65195-55-3

                                    Авермектин B1b:

                                             Наименование по IUPAC: (10E,14E,16E,22Z)-(1R,4S,5'S,6S,6'R,8R,12S,13S,20R,21R,24S)-21,24-дихидрокси-6'-изопропил-5',11,13,22-тетраметил-2-оксo-3,7,19-триоксатетрацикло[15.6.1.14,8.020,24]пентакоса-10,14,16,22-тетраен-6-спиро-2'-(5',6'-дихидро-2'H-пиран)-12-ил 2,6-дидеокси-4-O-(2,6-дидеокси-3-O-метил-α-L-арабино-хексопиранозил)-3-O-метил-α-L-арабинохексопиранозид

                                             ЕО №: 265-611-9

                                             CAS №: 65195-56-4

                     Активното вещество следва да отговаря на всички посочени по-долу степени на чистота:

                                    Абамектин:

                                 не по-малко от 900 g/kg

                                    Авермектин B1a:

                                 не по-малко от 830 g/kg

                                    Авермектин B1b:

                                 не повече от 80 g/kg

                     1 юли 2013 г.

                     30 юни 2015 г.

                     30 юни 2023 г.

                     18

                     При оценяване на заявлението за издаване на разрешение за продукт в съответствие с член 5 и приложение VI държавите-членки оценяват, когато това е уместно за конкретния продукт, видовете употреба или възможностите за излагане на въздействие и рисковете за човешките популации и за компонентите на околната среда, които не са били разгледани по представителен начин в оценката на риска, направена на равнището на Съюза.
                     Продуктите, които се прилагат по такъв начин, че не може да се избегне изпускането в пречиствателна станция за отпадъчни води, не се разрешават за нормите на приложение, за които оценката на риска, направена на равнището на Съюза, е показала неприемливи рискове, освен ако се представят данни, доказващи, че продуктът ще отговаря на изискванията на член 5 и приложение VI, за което при необходимост се прилагат подходящи мерки за намаляване на риска.
                     Издаването на разрешения се извършва при спазване на условието за предприемане на подходящи мерки за намаляване на риска. По-специално се предприемат подходящи мерки за намаляване на риска, за да се сведе до минимум потенциалното излагане на въздействие на кърмачетата и децата.“

         (1)  За прилагане на общите принципи от приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm


title: Директива 2013/4/ЕС на Комисията от 14 февруари 2013 година за изменение на Директива 98/8/ЕО на Европейския парламент и на Съвета с цел включване на дидецилдиметиламониев хлорид като активно вещество в приложение I към нея  текст от значение за ЕИП

text:
               15.2.2013

               BG

               Официален вестник на Европейския съюз

               L 44/10

         ДИРЕКТИВА 2013/4/ЕС НА КОМИСИЯТА
   от 14 февруари 2013 година
   за изменение на Директива 98/8/ЕО на Европейския парламент и на Съвета с цел включване на дидецилдиметиламониев хлорид като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2), е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва дидецилдиметиламониев хлорид.

               (2)

               Съгласно Регламент (ЕО) № 1451/2007 веществото дидецилдиметиламониев хлорид бе подложено на оценка в съответствие с член 11, параграф 2 от Директива 98/8/ЕО с оглед на употребата му в продуктов тип 8 — консерванти за дърво, определен в приложение V към посочената директива.

               (3)

               Италия бе определена за докладваща държава членка и на 14 август 2007 г. представи на Комисията доклада на компетентния орган, заедно с препоръка, в съответствие с член 10, параграфи 5 и 7 от Регламент (ЕО) № 1451/2007.

               (4)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в доклад за оценка по време на заседанието на Постоянния комитет по биоцидите на 21 септември 2012 г.

               (5)

               От направените оценки изглежда, че може да се очаква съдържащите дидецилдиметиламониев хлорид биоциди, използвани като консерванти за дърво, да съответстват на изискванията по член 5 от Директива 98/8/ЕО. Поради това е целесъобразно веществото дидецилдиметиламониев хлорид да се включи за употреба в продуктов тип 8 в приложение I към посочената директива.

               (6)

               Оценката на равнище ЕС не включва всички потенциални видове употреба и сценарии на излагане на въздействието на продукта. Например не са оценени употребата от непрофесионалисти и излагането на храни и фуражи. Поради това е целесъобразно държавите членки да направят оценка на видовете употреба или на сценариите на излагане на въздействието на продукта, както и на рисковете за компонентите на околната среда и за населението, които не са били разгледани по представителен начин в оценката на риска, направена на равнище ЕС, и при издаването на разрешения за продукти да се уверят, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на установените рискове за здравето на човека е целесъобразно да се изисква да се установят процедури за безопасна работа, продуктите да се използват с подходящи лични предпазни средства и да не се прилагат върху дърво, с което могат да влязат в пряк контакт деца, освен ако в заявлението за разрешение на продукта може да се докаже, че рисковете могат да се намалят до приемливо равнище.

               (8)

               С оглед на установените рискове за околната среда е целесъобразно да се изисква промишлената или професионалната употреба да се извършва в затворено помещение или върху непропусклива твърда основа със защитен насип, прясно обработеният дървен материал да се съхранява след обработването му върху непропусклива твърда основа, за да се предотвратят преки изпускания в почвата или във водите, и всички изпуснати количества при прилагането на продукти, които се използват като консерванти за дърво и съдържат дидецилдиметиламониев хлорид, да се събират за повторна употреба или да се обезвреждат.

               (9)

               Бяха установени неприемливи рискове за околната среда в случаите, когато дърво, обработено с дидецилдиметиламониев хлорид, е непрекъснато изложено на атмосферни влияния или на често намокряне (клас на употреба 3 съгласно определението на ОИСР (3)), се използва за външни конструкции, разположени в близост до или над вода (сценарият „мост“ в клас на употреба 3 съгласно определението на ОИСР (4)), или е в контакт с прясна вода (клас на употреба 4б съгласно определението на ОИСР (5)). Следователно е целесъобразно да се изисква да не се разрешава употребата на продукти за обработване на дърво, предназначено за посочените видове употреба, освен ако се представят данни, доказващи, че продуктът ще отговаря едновременно на изискванията на член 5 от Директива 98/8/ЕО и на приложение VI към същата директива, за което при необходимост се прилагат подходящи мерки за намаляване на риска.

               (10)

               Разпоредбите на настоящата директива следва да се приложат едновременно във всички държави членки с цел да се осигури еднаквото третиране на пазара на Съюза на биоцидите от продуктов тип 8, съдържащи активното вещество дидецилдиметиламониев хлорид, както и да се улесни правилното функциониране на пазара на биоциди като цяло.

               (11)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (12)

               След включването на веществото на държавите членки следва да бъде предоставен подходящ период от време за прилагане на член 16, параграф 3 от Директива 98/8/ЕО.

               (13)

               Поради това Директива 98/8/ЕО следва да бъде съответно изменена.

               (14)

               Съгласно Съвместната политическа декларация от 28 септември 2011 г. на държавите членки и на Комисията относно обяснителните документи (6) държавите членки са поели ангажимент в обосновани случаи да прилагат към съобщението за своите мерки за транспониране един или повече документи, обясняващи връзката между елементите на дадена директива и съответстващите им части от националните инструменти за транспониране.

               (15)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват най-късно до 31 януари 2014 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 февруари 2015 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 14 февруари 2013 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  OECD series on emission scenario documents, Number 2, Emission Scenario Document for Wood Preservatives (Серия документи на ОИСР относно сценарии за емисии, номер 2, Документ за сценарии за емисии на консерванти за дърво), част 2, стр. 64.

      (4)  Пак там.

      (5)  Пак там.

      (6)  ОВ C 369, 17.12.2011 г., стр. 14.

      ПРИЛОЖЕНИЕ
      В приложение I към Директива 98/8/ЕО се добавя следното вписване:

                     №

                     Общоприето наименование

                     Наименование по IUPAC
                     Идентификационни номера

                     Минимална степен на чистота на активното вещество (1)

                     Дата на включването

                     Краен срок за привеждане в съответствие с член 16, параграф 3, освен ако е приложимо някое от изключенията, посочени в бележката под линия към това заглавие (2)

                     Срок на изтичане на включването

                     Продуктов тип

                     Специфични разпоредби (3)

                     „61

                     Дидецилдиметиламониев хлорид;
                     DDAC

                     N,N-дидецил-N,N-диметиламониев хлорид
                     ЕО №: 230-525-2
                     CAS №: 7173-51-5

                     Тегло в сухо състояние: 870 g/kg

                     1 февруари 2015 г.

                     31 януари 2017 г.

                     31 януари 2025 г.

                     8

                     Оценката на риска, направена на равнище ЕС, не включва всички потенциални видове употреба и сценарии на излагане на въздействието на продукта. Някои видове употреба на активното вещество и сценарии на излагане на въздействието му, като например употребата от непрофесионалисти и излагането посредством храна или фуражи, са били изключени. При оценяването на заявлението за издаване на разрешение за продукт в съответствие с член 5 и приложение VI държавите членки оценяват, когато това е уместно за съответния продукт, видовете употреба или сценариите на излагане на въздействието му, както и рисковете за населението и за компонентите на околната среда, които не са били разгледани по представителен начин в оценката на риска, направена на равнището на Съюза.
                     Държавите членки гарантират, че при издаването на разрешения се спазват следните условия:

                                 1)

                                 за промишлена или професионална употреба са установени процедури за безопасна работа и продуктите се използват с подходящи лични предпазни средства, освен ако в заявлението за разрешение на продукта може да се докаже, че рисковете могат да се намалят до приемливо равнище по други начини;

                                 2)

                                 продуктите не се използват за обработване на дърво, с което могат да влязат в пряк контакт деца, освен ако в заявлението за разрешение на продукта може да се докаже, че рисковете могат се намалят до приемливо равнище;

                                 3)

                                 на етикетите и, когато има такива, на информационните листове за безопасност на разрешените продукти е посочено, че промишлената или професионалната употреба се извършва в затворено помещение или върху непропусклива твърда основа със защитен насип, прясно обработеният дървен материал се съхранява след обработването си върху непропусклива твърда основа, за да се предотвратят преки изпускания в почвата или във водите, и всички изпуснати количества при прилагането на продукта се събират за повторна употреба или обезвреждане;

                                 4)

                                 не се издават разрешения за ползване на продукти за обработване на дърво, което ще бъде в контакт с прясна вода, което ще се използва във външни конструкции, намиращи се в близост до или над вода, което ще бъде непрекъснато изложено на атмосферни влияния или на често намокряне, освен ако са представени данни, доказващи, че продуктът отговаря на изискванията на член 5 и приложение VI чрез прилагането при необходимост на подходящи мерки за намаляване на риска.“

         (1)  Посочената в тази колона чистота беше минималната степен на чистота на активното вещество, използвано за оценката, извършена в съответствие с член 11. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото вещество.

         (2)  За продукт, съдържащ повече от едно активно вещество, попадащо в обхвата на член 16, параграф 2, крайният срок за привеждане в съответствие с член 16, параграф 3 е този, валиден за последното от неговите активни вещества, което трябва да бъде включено в настоящото приложение. За продукти, за които първото разрешение е предоставено по-късно от 120 дни преди крайния срок за привеждане в съответствие с член 16, параграф 3 и е подадено комплектно искане за взаимно признаване съгласно член 4, параграф 1 в срок от 60 дни от издаването на първото разрешение, крайният срок за привеждане в съответствие с член 16, параграф 3 във връзка с това искане се удължава до 120 дни след датата на получаване на комплектното искане за взаимно признаване. За продукти, за които дадена държава членка предложи отклонение от взаимното признаване съгласно член 4, параграф 4, крайният срок за привеждане в съответствие с член 16, параграф 3 се удължава до тридесет дни след датата на приемането на решението на Комисията в съответствие с член 4, параграф 4, втора алинея.

         (3)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm